CELEX: 62009CN0081
Language: ro
Date: 2009-02-25 00:00:00
Title: Cauza C-81/09: Cerere de pronunțare a unei hotărâri preliminare introdusă de Symvoulio tis Epikrateias (Consiliul de Stat) (Grecia) la 25 februarie 2009 – Idryma Typou A.E.(Institutul de presă S.A.)/Ypourgos Typou kai Meson Mazikis Enimerosis (ministrul presei și al mijloacelor de comunicare în masă)

1.5.2009   
            
            
               RO
            
            
               Jurnalul Oficial al Uniunii Europene
            
            
               C 102/14
            
         Cerere de pronunțare a unei hotărâri preliminare introdusă de Symvoulio tis Epikrateias (Consiliul de Stat) (Grecia) la 25 februarie 2009 – Idryma Typou A.E.(Institutul de presă S.A.)/Ypourgos Typou kai Meson Mazikis Enimerosis (ministrul presei și al mijloacelor de comunicare în masă)
   (Cauza C-81/09)
   2009/C 102/23
   Limba de procedură: greaca
   
      Instanța de trimitere
   
   Symvoulio tis Epikrateias (Consiliul de Stat)
   
      Părțile din acțiunea principală
   
   
      Reclamantă: Idryma Typou A.E. (Institutul de presă S.A.)
   
      Pârât: Ypourgos Typou kai Meson Mazikis Enimerosis (ministrul presei și al mijloacelor de comunicare în masă)
   
      Întrebarea preliminară
   
   Directiva 68/151/CEE, care prevede la articolul 1 că „Măsurile de coordonare prevăzute de prezenta directivă se aplică actelor cu putere de lege și actelor administrative ale statelor membre cu privire la următoarele forme de societăți comerciale: […] – pentru Grecia: ανώνυμη εταιρία [societate pe acțiuni], […]” interzice adoptarea unei dispoziții naționale, precum articolul 4 alineatul 3 din Legea 2328/1995, în măsura în care prevede că amenzile prevăzute la alineatele precedente ale acestui articol pentru cazurile de încălcare a legislației și a normelor deontologice care reglementează funcționarea posturilor de televiziune sunt aplicate în mod solidar, nu numai societății titulare a autorizației de înființare și de exploatare a postului de televiziune, ci și tuturor acționarilor care dețin o cotă mai mare de 2,5 % din capitalul social?